На основу решења Привредног суда у Суботици СТ. бр. 354/2012 од 21.06.2012. године, Решења стечајног судије Привредног суда у Суботици Ст. бр. 354/2012 од 08.10.2012. године, а у складу са чланoвима 131., 132. и 133. Закона о стечају («*Службени гласник Републике Србије» број 104/2009*) и Националним стандардом број 5 о начину и поступку уновчења имовине стечајног дужника («*Службени гласник Републике Србије» број 13/2010*), стечајни управник стечајног дужника

 **МЕРИТ СИСТЕМ ДОО СУБОТИЦА У СТЕЧАЈУ из Суботице, Надежде Петровић бр. 23**

**ОГЛАШАВА**

**продају имовине јавним надметањем**

**Предмет продаје** је имовина стечајног дужника коју чини:

Сувласнички део непокретне имовине стечајног дужника коју чине објекти, пут и бетонски плато на адреси Надежде Петровић бр. 23 у Суботици. Објекти су саграђени на парцели бр. 18983 и уписани у Лист непокретности бр. 5027 К.О. Нови Град.

1. Пословни простор бр. 1 – управна зграда је призмени објекат са поткровљем, бруто површине основе 159м2. Корисна површина објекта износи укупно 235м2, са уделом власништва стечајног дужника 5/12 идеалног дела, односно 98м2. Објекат се састоји у приземљу од улазног дела, ходника – предпростора, пет канцеларија, продајног простора, тоалета и чајне кухиње, а у поткровљу од степеништа са предпростором, четири кацеларије, оставе и предпростора са тоалетом.

2. Пословни простор бр. 2 – магацин са две канцеларије је укупне бруто површине 442 м2. Корисна површина објекта износи укупно 411м2, са уделом власништва стечајног дужника 5/12 идеалног дела, односно 171м2. У природи је то једнобродна хала која се састоји од магацинског простора, санитарног чвора и две канцеларије.

1. Пословни простор бр. 3 – два магацинска простора је укупне бруто површине 738м2. Корисна површина објекта износи укупно 689м2, са уделом власништва стечајног дужника 5/12 идеалног дела, односно 287м2. У природи је то једнобродна хала која се састоји од два магацинска простора.

4. Пословни простор бр. 4 – магацински простор је приземни објекат, једнобродна хала укупне бруто површине објекта 312м2. Корисна површина објекта износи укупно 295м2, са уделом власништва стечајног дужника 29/60 идеалног дела, односно 143м2. У природи то је једнобродна хала која се састоји од магацинског простора и надстрешнице.

 Објекти су грађени у периоду од 2002. до 2006. године, углавном од пуне опеке и армираног бетона, подобни за обављање разних пословних делатности.

Површина бетонског платоа износи 4.260м2, а припадајући део стечајном дужнику у идеалном делу је 1.827м2. Плато је изграђен целом ширином парцеле од армираног бетонског платна на шљунчаном застору подобан за тешки теретни саобраћај. У природи објекти, пут и бетонски плато су ограђени зидом од пуне опеке висине 2м.

Парцела бр. 18983 укупне површине 1ха 61а 29м2 је градско грађевинско земљиште у државној својини са правом коришћења (обим удела заједнички) – земљиште под зградом/објектом 1.651м2, земљиште уз зграду/објекат 4.800м2, ливада 2. и 4. класе и ров у површини 9.678м2.

Покретну имовину чини канцеларијска опрема и др., незнатне процењене вредности (16.087,23 динара).

**ПОЧЕТНА ЦЕНА: 8.958.552,85 динара / ДЕПОЗИТ: 3.981.579,05 динар**

Право на учешће имају сва правна и физичка лица која:

1. након добијања профактуре, изврше уплату ради откупа продајне документације у износу од **30.000,00 динара.** Профактура се може преузети на адреси Суботица, Ђуре Ђаковића 1А (7 спрат), сваког радног дана у периоду од 0900 до 1400 часова, уз обавезну најаву стечајном управнику. Рок за откуп продајне документације је 23.08.2019. године;
2. уплате **депозит** у износу од **3.981.579,05 динара** на текући рачун стечајног дужника број: **325-9500600011566-78 код Војвођанске банке ад** или положе неопозиву првокласну банкарску гаранцију наплативу на први позив, најкасније **5 радних дана** пре одржавања продаје (рок за уплату депозита је 23.08.2019. године). У случају да се као депозит положи првокласна банкарска гаранција, оригинал исте се ради провере мора доставити искључиво лично стечајном управнику, најкасније до 23.08.2019. године до 1400 часова. Банкарска гаранција мора имати рок важења до 31.10.2019. године. У обзир ће се узети само банкарске гаранције које пристигну на назначену адресу до назначеног времена;
3. потпишу изјаву о губитку права на повраћај депозита. Изјава чини саставни део продајне дкументације;

Имовина се купује у виђеном стању и може се разгледати након откупа продајне документације, сваким радним даном од 0900 до 1400 часова, а најкасније 7 дана пре заказане продаје (уз претходну најаву стечајном управнику).

Након уплате депозита, а најкасније до 23.08.2019. године, потенцијални купци, ради правовремене евиденције, морају предати стечајном управнику: пријаву за учешће на јавном надметању потписану лично или од стране овлашћеног лица и доказ да је у питању овлашћено лице, доказ о уплати депозита или копију гаранције, потписану изјаву о губитку права на повраћај депозита, извод из регистра привредних субјеката и ОП образац (ако се као потенцијални купац пријављује правно лице) и оверено овлашћење за заступање на јавном надметању уколико на јавном надметању не присуствује потенцијални купац лично (за физичка лица) или законски заступник (за правна лица).

**Јавно надметање** одржаће се дана **30.08.2019. године у 1200 часова** на адреси: Ђуре Ђаковића бр. 1а, Суботица. Регистрација учесника почиње два сата пре почетка јавног надметања, а завршава се 10 минута пре почетка јавног надметања, односно у периоду од 1000 до 1150 часова, на истој адреси.

Стечајни управник спроводи јавно надметање тако што:

1. региструје лица која имају право учешћа на јавном надметању (имају овлашћења или су лично присутни),
2. отвара јавно надметање читајући правнила надметања,
3. позива учеснике да прихвате понуђену цену према унапред утврђеним корацима увећања,
4. одржава ред на јавном надметању,
5. проглашава за купца учесника који је прихватио највишу понуђену цену,
6. потписује записник.

Уколико на јавном надметању победи Купац који је депозит обезбедио банкарском гаранцијом, исти мора измирити износ депозита на рачун стечајног дужника у року од **48 сати** од дана проглашења за најуспешнијег понуђача, а пре потписивања купопродајног уговора, након чега ће му бити враћена гаранција.

Купопродајни уговор се потписује у року од три радна дана од дана одржавања јавног надметања, под условом да је депозит који је обезбеђен гаранцијом уплаћен на рачун стечајног дужника. Проглашени купац је дужан да уплати преостали износ купопродајне цене у року од **10 дана** од дана потписивања Уговора.

Ако проглашени купац не закључи купопродајни уговор или не уплати купопродајну цену у прописаним роковима и на прописан начин, губи право на повраћај депозита, а за купца се проглашава други најбољи понуђач у поступку јавног надметања.

Други најбољи понуђач има иста права и обавезе као проглашени купац. У случају да је други најбољи понуђач на јавном надметању депозит обезбедио банкарском гаранцијом, након одустајања проглашеног купца, исти мора уплатити износ депозита на рачун стечајног дужника у року од два радна дана од дана пријема обавештења којим се проглашава за купца, након чега ће му бити враћена гаранција. У конкретном случају, купопродајни уговор се потписује у року од три радна дана од пријема обавештења којим се други најбољи понуђач проглашава за купца.

Учесницима који на јавном надметању нису стекли статус купца или другог најбољег понуђача, депозит (гаранција) се враћа у року од 8 дана од дана јавног надметања. Уплатилац депозита губи право на повраћај депозита у складу са Изјавом о губитку права на повраћај депозита. Порезе и сви други овде непоменути трошкови који произилазе из закљученог купопродајног уговора, у целости падају на терет Купца.

У случају да за купца у поступку продаје буде проглашено правно или физичко лице које подлеже обавези подношења пријаве концентрације, сходно одредбама Закона о заштити конкуренције *(„Сл. гласник РС“ бр. 51/2009*), услови и рокови закључења уговора биће прилагођени роковима одлучивања Комисије за заштиту конкуренције. У наведеном случају, проглашеном купцу банкарска гаранција ће бити наплаћена у року предвиђеним огласом, односно депозит ће бити задржан до доношења одлуке Комисије за заштиту конкуренције.

Особа за контакт - овлашћено лице: стечајни управник Владимир Жужић, контакт телефон: +38163506101.